51. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ.7382/1439 της 15/19 Ιουλ. 1974 (ΦΕΚ Β' 724) Περί όρων και διατυπώσεων εισαγωγής και διαθέσεως της μεθυλικής αλκοόλης. Έχοντες υπ' όψει : α.Τας διατάξεις της παρ.7 του άρθρ. 10 του από 14 Φεβρ. 1939 Β.Δ/τος «περί Κώδικος των Νόμων» περί φορολογίας του οινοπνεύματος», ως συνεπληρώθη υπό της παρ. 1 του άρθρ. 3 του Ν.Δ/τος υπ' αριθ. 2633/1953 "περί τροποποιήσεως και συμπληρώσεως του Κώδικος των Νόμων "περί φορολογίας του οινοπνεύματος" και ετέρων νόμων αρμοδιότητος του Γενικού Χημείου του Κράτους" και του άρθρ. 3 του Νόμ. 2776/1954 «περί τροποποιήσεως και συμπληρώσεως νόμων αρμοδιότητος του Γενικού Χημείου του Κράτους». β.Τας διατάξεις των παρ. 1 και 2 του άρθρ. 2 του υπ' αριθ.19/1967 Α. Νόμου, δι' ων αντικατεστάθη το άρθρ. 3 του υπ' αριθ. 4/1967 Α. Νόμου "περί αποκαταστάσεως ευρυθμίας εις την λειτουργίαν των Δημοσίων Υπηρεσιών, Ν.Π.Δ.Δ. κλπ.". γ.Την δυνάμει του άρθρ. 2 του υπ' αριθ. 19/1967 Α. Νόμου εκδοθείσαν κοινήν υπ' αριθ. Δ. 6741 από 24 Ιουν. 1967 απόφασιν του Αντιπροέδρου της Κυβερνήσεως και Υπουργού των Οικονομικών δι' ης καθωρίσθησαν τα διατηρητέα Συμβούλια αρμοδιότητος Υπουργείου Οικονομικών. δ.Την ανάγκην λήψεως μέτρων όσον αφορά εις την διάθεσιν της εισαγομένης μεθυλικής αλκοόλης επί τω σκοπώ προστασίας της δημοσίας υγείας, ή ετέρων καταστρατηγήσεων της ισχυούσης Νομοθεσίας. ε.Την υπ' αριθ. 5050 από 11 Δεκ. 1953 του Υπουργού των Οικονομικών "περί μεταβιβάσεως αρμοδιοτήτων του Υπουργού των Οικονομικών εις τον Υφυπουργόν των Οικονομικών". ς.Εισήγησιν της υπηρεσίας, αποφασίζομεν : 1.α.Η εισαγομένη καθαρά μεθυλική αλκοόλη θα μετουσιούται κατά την εισαγωγήν υποχρεωτικώς εν τοις Τελωνείοις χώροις δια της προσθήκης βενζολίου εις ποσοστόν τουλάχιστον 5 %. β.Η κατά τα ως άνω μετουσίωσις δύναται, δι' αποφάσεως του Γενικού Χημείου του Κράτους, εκδιδομένης της αιτήσει του ενδιαφερομένου εισαγωγέως ή εργοστασιάρχου δι' ον προορίζεται, να διενεργήται δια της χρησιμοποιήσεως ετέρας του βενζολίου μετουσιωτικής ύλης. γ.Δι' αποφάσεως του Γενικού Διευθυντού του Γενικού Χημείου του Κράτους, εκδιδομένης τη αιτήσει του ενδιαφερομένου εργοστασίου δύναται η εισαγομένη μεθυλική αλκοόλη να εξαιρήται της μετουσιώσεως, εφ' όσον προορίζεται δια την παραγωγήν ή επεξεργασίαν προϊόντων άτινα ως εκ της φύσεως αυτών, απαιτούν την χρησιμοποίησιν μεθυλικής αλκοόλης άνευ οιασδήποτε μετουσιώσεως. δ.Της μετουσιώσεως εξαιρείται η χημικώς καθαρά μεθυλική αλκοόλη (PRO ANALYSI) η προοριζομένη δι' επιστημονικήν εργαστηριακήν χρήσιν η εισαγομένη εντός επωνύμων φιαλών χωρητικότητος μέχρι 2,5 λίτρων. 2.Η εισαγομένη κατά τας διατάξεις της ως άνω παραγράφου καθαρά μεθυλική αλκοόλη διατίθεται αποκλειστικώς εις βιομηχανίας, βιοτεχνίας ή επαγγελματίας επί τω σκοπώ παραγωγής ή επεξεργασίας των προϊόντων των ή ως απαραίτητον εφόδιον δια την ενάσκησιν του επαγγέλματος αυτών, απαγορευομένης της διαθέσεως ταύτης υπό οιανδήποτε συσκευασίαν ή χύδην δι' οικιακήν χρήσιν ή άλλως πως. 3.Τας της εποπτείας, ελέγχου, διακινήσεως και πάσα αναγκαία λεπτομέρεια δια την εφαρμογήν της παρούσης αποφάσεως καθορίζονται δι' αποφάσεως του Γενικού Διευθυντού του Γενικού Χημείου του Κράτους. Η παρούσα δημοσιευθήτω δια της Εφημερίδος της Κυβερνήσεως, η δε ισχύς της άρχεται, από της δημοσιεύσεώς της. 